Iohannis i-a convocat pe Orban şi pe Cîţu la discuţii despre economia UE, în contextul coronavirusului.
Klaus Iohannis, Ludovic Orban şi Florin Cîţu discută miercuri despre prevenirea efectelor negative asupra economiei europene, din cauza coronavirusului. Klaus Iohannis a discutat marți seară cu liderii Uniunii Europene, prin videoconferinţă, despre criza generată de coronavirus. Iohannis: Protejarea cetăţenilor europeni este prioritatea zero.
Preşedintele Klaus Iohannis a decis să îi convoace într-o şedinţă pe Ludovic Orban şi pe ministrul Finanţelor, Florin Cîţu, pentru a discuta despre prevenirea efectelor negative în economia Uniunii Europene, din cauza epidemiei de coronavirus. Decizia vine după ce şeful statului a discutat mai bine de două ore cu liderii UE, prin teleconferinţă.Protejarea cetățenilor europeni, prioritatea zero"Am avut o videoconferinţă şi am vorbit cu toţi liderii statelor UE despre evoluţia situaţiei în ţările noastre. Protejarea cetăţenilor europeni este prioritatea zero şi am discutat măsurile necesare care se impun în stitatia actuală. Este absolut necesar să ne coordonăm eforturile pentru combaterea infecţiei cu coronavirus. Doar prin luarea unor măsuri comune vom reuşi să gestionăm eficient această criză. Numai împreună vom reuşi să prevenim efecte grave asupra economiilor europene. În acest sens şi pentru a discută aceste chestiuni am convocat deja o discuţie cu premierul şi minsitrul Finanţelor Publice", a spus Klaus Iohannis, după teleconferinţa susţinută cu liderii Uniunii Europene.Foto: Mediafax.